open-index/open-wikipedia-markdown huggingface dataset:
Άργιλος (πόλη)

thumb|240px|Οικίες στην αρχαία Άργιλο.
[thumb|240px|Το αρχαίο [Μακεδονικό βασίλειο.]]
Η **Άργιλος** ήταν αρχαία παραλιακή πόλη της Μακεδονίας. Βρίσκεται επί της σημερινής Εθνικής Οδού Ασπροβάλτας – Καβάλας, μεταξύ των σύγχρονων οικισμών της Ασπροβάλτας Θεσσαλονίκης και των Νέων Κερδυλίων. 

Η Άργιλος αποτελούσε μια πολιτεία που ιδρύθηκε το 655 π.X. για να ελέγχει τις πλούσιες σε πρώτες ύλες εκβολές του ποταμού Στρυμώνα και αποτελούσε αποικία των Ανδρίων. Ο έλεγχος της εισόδου της κοιλάδας του Στρυμόνα ήταν σημαντικός διότι η περιοχή ήταν πλούσια σε αγροτικά προϊόντα, ξυλεία και μεταλλεύματα. Για την περιοχή αυτή έδειξαν αργότερα ενδιαφέρον οι Θάσιοι, με την ίδρυση της Ηιόνας στα παράλια του Στρυμονικού κόλπου. .

Το όνομά της το οφείλει στο είδος του πηλού που αφθονεί στην περιοχή. Οι αποικίες της Άνδρου στο Βόρειο Αιγαίο ήταν τέσσερις: η Άργιλος, η Σάνη της Ακτής, τα Στάγειρα και η Άκανθος.

Για περίπου εβδομήντα χρόνια, οι Ανδριώτες έζησαν μαζί με τον ντόπιο θρακικό πληθυσμό - συμβίωση που επιβεβαιώνουν τα πασσαλόπηκτα σπίτια και τα κατάλοιπα της λεγόμενης θρακομακεδονικής κεραμικής, που ανακάλυψε η αρχαιολογική σκαπάνη.

Η πόλη ακμάζει κατά τον 6ο και 5ο π.Χ. αιώνα και αυτό επιβεβαιώνουν τόσο τα αρχιτεκτονικά ευρήματα όσο και η συμμετοχή της πόλης στο ταμείο της Αθηναϊκής Συμμαχίας. Η ακμή της συνεχίζεται έως την ίδρυση της Αμφίπολης το 437 π.Χ.

Η πόλη αρχίζει να χάνει σε σπουδαιότητα και δύναμη, όταν καταστρέφεται από το πέρασμα της στρατιάς του Φιλίππου το 357 π.Χ. Ο έλεγχος της περιοχής, μετά την καταστροφή της Αργίλου, περνάει σε έναν από τους Μακεδόνες εταίρους του Φιλίππου του Β’ και η πόλη δεν κατοικήθηκε πλέον παρά μόνο στην ακρόπολή της.

Ευρήματα από την αρχαία Άργιλο εκτίθενται στο Αρχαιολογικό Μουσείο Αμφίπολης και στο Αρχαιολογικό Μουσείο Σερρών.

## Μνημεία και ευρήματα

Αρχείο:Archaeological Museum of Amphipolis Crater from Argilos.JPG|Ευρήματα της Αργίλου στο Αρχαιολογικό Μουσείο Αμφίπολης.
Αρχείο:Archaeological Museum of Amphipolis Findings from Argilos.JPG|Ευρήματα της Αργίλου στο Αρχαιολογικό Μουσείο Αμφίπολης.
Αρχείο:Archaeological Museum of Amphipolis Sherds from Argilos 1.JPG|Ευρήματα της Αργίλου στο Αρχαιολογικό Μουσείο Αμφίπολης.
Αρχείο:Archaeological Museum of Amphipolis Sherds from Argilos 2.JPG|Ευρήματα της Αργίλου στο Αρχαιολογικό Μουσείο Αμφίπολης.
Αρχείο:Archaeological Museum Serres - Finds from cemetery of Argilos 1.JPG|Ευρήματα της Αργίλου στο Αρχαιολογικό Μουσείο Σερρών.
Αρχείο:Macedonian Tomb 1 (Argilos) Marble Bier Detail.JPG|Ευρήματα Μακεδονικου Τάφου της Αργίλου στο Αρχαιολογικό Μουσείο Σερρών.
Αρχείο:Argilos - Paved Street 2.JPG|Λιθόστρωτη οδός της Αργίλου.
Αρχείο:Macedonian Tomb 1 (Argilos) Marble Door.JPG|Μαρμάρινη θύρα Μακεδονικού Τάφου της Αργίλου στο Αρχαιολογικό Μουσείο Σερρών.
Αρχείο:Macedonian Tomb 1 (Argilos) 4.JPG|Ο .
Αρχείο:Macedonian Tomb 2 (Argilos) 2.JPG|Ο .


## Παραπομπές


Κατηγορία:Αρχαία Βισαλτία
Κατηγορία:Πόλεις της αρχαίας Μακεδονίας
Κατηγορία:Αρχαιολογικοί τόποι στην Ελλάδα
Βραβεία Αμερικανικής Ακαδημίας Κινηματογράφου 2016

thumb|250px|Η 89η Απονομή των Βραβείων της Αμερικανικής Ακαδημίας Κινηματογράφου.

Η **89<sup>η</sup> Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, τίμησε τις καλύτερες κινηματογραφικές ταινίες του 2016. Η απονομή πραγματοποιήθηκε στις 26 Φεβρουαρίου 2017 στο Θέατρο Ντόλμπι στο Χόλιγουντ της Καλιφόρνια και οικοδεσπότης της τελετής ήταν ο Τζίμι Κίμελ.

Οι υποψηφιότητες ανακοινώθηκαν στις 24 Ιανουαρίου 2017 από παλαιότερους υποψήφιους για Όσκαρ μέσω ενός βίντεο που ανέβασε στο διαδίκτυο η Ακαδημία. To La La Land απέσπασε 14 υποψηφιότητες ισοφαρίζοντας το ρεκόρ υποψηφιοτήτων του Τιτανικού και του Όλα για την Εύα.

Στην τελετή των βραβείων η ταινία Moonlight κέρδισε τρία βραβεία , μεταξύ των οποίων και το βραβείο Καλύτερης Ταινίας, ενώ το La La Land κέρδισε έξι βραβεία, τα περισσότερα της βραδιάς. Το La La Land ανακοινώθηκε κατά λάθος ως νικητής του βραβείου Καλύτερης Ταινίας, πριν ξεκαθαριστεί ότι το Moonlight ήταν ο νικητής. To Moonlight είναι η πρώτη ταινία, με θέμα σχετικό με την ΛΟΑΤ κοινότητα αλλά και με καστ αποτελούμενο μόνο από έγχρωμους ηθοποιούς, που κέρδισε το βραβείο Καλύτερης Ταινίας.

## Υποψηφιότητες και Βραβεία

### Τιμητικό Βραβείο
*Τζάκι Τσαν
*Ανν Β. Κόουτς
*Λιν Στάλμάστερ
*Φρέντερικ Γουάιζμαν

## Πολλαπλές υποψηφιότητες
* **14**: *[[La La Land (ταινία)|La La Land]]*
* **8**: *[[Η άφιξη (ταινία, 2016)|Η άφιξη]]* και *[[Moonlight (ταινία)|Moonlight]]*
* **6**: *[[Αντιρρησίας συνείδησης (ταινία)|Αντιρρησίας συνείδησης]]*, *Lion* και *[[Μια πόλη δίπλα στη θάλασσα]]*
* **4**: *[[Εμπόδια (ταινία)|Εμπόδια]]* και *Πάση θυσία*
* **3**: *[[Αφανείς ηρωίδες]]* και *[[Jackie (ταινία)|Jackie]]*
* **2**: *[[Ο κύριος Όβε]]*, *Deepwater Horizon*, *[[Φανταστικά Ζώα και πού Βρίσκονται (ταινία)|Φανταστικά Ζώα και πού Βρίσκονται]]*, **', ''Ο Κούμπο και οι δύο χορδές'', ''[[Βαϊάνα]]'', ''[[Passengers (ταινία, 2016)|Passengers]]'' και ''[[Rogue One: A Star Wars Story]]''

==Πολλαπλά βραβεία==
***6**: ''[[La La Land (ταινία)|La La Land]]''
***3**: ''[[Moonlight (ταινία)|Moonlight]]''
***2*': *Αντιρρησίας συνείδησης* και *Μια πόλη δίπλα στη θάλασσα''

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Οσκαρ
Κατηγορία:Τελετές απονομής βραβείων Όσκαρ
Ούγκο Αλμέιδα

Ο **Ούγκο Μιγκέλ Περέιρα δε Αλμέιδα** (πορτογαλικά: *Hugo Miguel Pereira de Almeida*, 23 Μαΐου 1984) είναι Πορτογάλος επαγγελματίας ποδοσφαιριστής και πρώην διεθνής με την Εθνική Πορτογαλίας, που αγωνίζεται ως επιθετικός.

Αρχικώς, απέτυχε να καθιερωθεί στην Πόρτο, όπου δόθηκε σε πολλές ομάδες δανεικός, μέχρι το 2010, όπου, μετά τον μονοετή δανεισμό του, υπέγραψε συμβόλαιο με τη Βέρντερ Βρέμης, στην οποία έκατσε από το 2006 έως το 2010. Κατόπιν, αγωνίστηκε σε ομάδες όπως η Μπεσίκτας και το Αννόβερο 96. Σε συλλογική επίπεδο κέρδισε μερικά τρόπαια, με μεγαλύτερη στιγμή μάλλον το 2009, όπου έφτασε στον τελικό του UEFA με την ομάδα της Βρέμης, χωρίς τελικά να τον κερδίσει.

Στις Εθνικές ομάδες της Πορτογαλίας αγωνίστηκε από το 2004 έως και το 2015, συμμετέχοντας παράλληλα και στην Ανδρών. Με την εθνική ομάδα της χώρας του αγωνίστηκε πάνω από 50 φορές, πετυχαίνοντας και 19 γκολ, ενώ συμμετείχε και στο Παγκόσμιο Κύπελλο του 2010 και του 2014, καθώς και στο Euro του 2008 και του 2012.

## Παραπομπές


## Εξωτερικοί σύνδεσμοι

*
*
*
*
*
*

Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΟΝ Λεϊρία
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Αννόβερο 96
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Τσεζένα
Κατηγορία:Ποδοσφαιριστές ΦΚ Κουμπάν Κρασνοντάρ
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρβα Λίγκα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Further Confusion

Το **Further Confusion** ή **Furcon** είναι ετήσιο συνέδριο furry που πραγματοποιείται στο Σαν Χοσέ της Καλιφόρνιας κάθε Ιανουάριο· και είναι ένα από τα δύο μεγαλύτερα συνέδρια furry στον κόσμο. Υπάρχουν φιλανθρωπικές εκδηλώσεις, εκπαιδευτικά σεμινάρια, σόου τέχνης, πάνελ και άλλες δραστηριότητες, όπως χοροί, παρελάσεις ή διαγωνισμοί παραστάσεων. Ήταν η πρώτη εκδήλωση χορηγούμενη από την Anthropomorphic Arts and Education Inc. (Το Furcon είναι το καταχωρημένο σήμα υπηρεσιών της) και συνεχίζει να είναι η μεγαλύτερη.

Ξεκινώντας το 1999 με παρουσία 691 ατόμων, το Further Confusion έχει μεγαλώσει με γρήγορο ρυθμό. Το 2014, το ρεκόρ παρουσίας του ήταν 3,560 άτομα από όλο τον κόσμο. Το Further Confusion δώρισε πάνω από $100,000 σε διάφορους φιλανθρωπικούς δικαιούχους (συμπεριλαμβανομένου, καταφύγια ζώων, ομάδες διάσωσης ζώων, και της Αμερικανικής μη κερδοσκοπικής οργάνωσης *Comic Book Legal Defense Fund*) κατά την περίοδο του 1999-2008. Οι πωλήσεις των σόου τέχνης του, συστηματικά υπερέβη τα $50,000.

## Παραπομπές


## Εξωτερικοί σύνδεσμοι
* 

Κατηγορία:Συνέδρια furry
Μπρόντερικ

Το όνομα **Μπρόντερικ** (*Broderick*) είναι αγγλική εκδοχή παλαιού ιρλανδικού και ουαλλικού ονόματος. Μπορεί να αναφέρεται, μεταξύ άλλων, σε κάποιο από τα παρακάτω πρόσωπα:

## Ως επώνυμο
* Κεν Μπρόντερικ (1942-2016), Καναδός επαγγελματίας παίκτης του χόκεϊ επί πάγου
* Κρις Μπρόντερικ (γενν. 1970), Αμερικάνος κιθαρίστας της χέβι μέταλ μουσικής (*Megadeth*)
* Μάθιου Μπρόντερικ (γενν. 1962), Αμερικανός ηθοποιός
* Μπεθ Μπρόντερικ (γενν. 1959), Αμερικανίδα ηθοποιός
* Ντέιβιντ Μπρόντερικ (1820-1859), Αμερικανός γερουσιαστής
* Ντέιμιεν Μπρόντερικ (γενν. 1944), Αυστραλός συγγραφέας επιστημονικής φαντασίας και φιλόλογος
* Πατρίτσια Μπρόντερικ (1925-2003), Αμερικανίδα θεατρική συγγραφέας και ζωγράφος, μητέρα του Μάθιου
* Τζακ Μπρόντερικ (1877-1957), Καναδός ολυμπιονίκης του λακρός
* Τζέιμς Μπρόντερικ (1927-1982), Αμερικανός ηθοποιός, πατέρας του Μάθιου
* Χέλεν Μπρόντερικ (1891-1959), Αμερικανίδα ηθοποιός

## Ως βαφτιστικό
* Μπρόντερικ Κρόφορντ (1911-1986), Αμερικανός ηθοποιός
* Μπρόντερικ Ντάυκ (γενν. 1960), Αυστραλός τενίστας

## Διάφορα
* 18766 Μπρόντερικ (Broderick), αστεροειδής που ανακαλύφθηκε το 1999
Πολυκάρπι Πέλλας

Το **Πολυκάρπι** (ή η Πολυκάρπη) είναι οικισμός του Δήμου Αλμωπίας και ο πληθυσμός του ανέρχεται σε 868 κατοίκους. Βρίσκεται σε υψόμετρο 160 μέτρων.

## Ιστορία
Επί Οθωμανικής Αυτοκρατορίας το χωριό είχε μικτό μουσουλμανικό και εξαρχικό χριστιανικό πληθυσμό στις αρχές του 20ού αιώνα, με πλειοψηφία μουσουλμάνων (1.300 έναντι 100 χριστιανών, οι οποίοι προσέκειντο στην Εξαρχία). Στην απαρίθμηση του 1913 είχε 1.439 κατοίκους και στην απογραφή του 1920 είχε 1.178 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 301 προσφυγικές οικογένειες από τη Μικρά Ασία.
Μέχρι το 1925 ονομαζόταν *Πόλιανη*) Στην απογραφή του 1928 είχε 1.070 κατοίκους και στην απογραφή του 1940 ο πληθυσμός του είχε αυξηθεί σε 1.553. Το Πολυκάρπι είχε οριστεί έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.
Ο Ιερός Ναός του χωριού κτίσθηκε από τους Μικρασιάτες πρόσφυγες και είναι αφιερωμένος στα Εισόδια της Θεοτόκου. Στην Πολυκάρπη πραγματοποιούνται κάθε έτος, την Κυριακή μετά τη 14η Σεπτεμβρίου, εκδήλωση μνήμης για τους μάρτυρες της Γενοκτονίας των Ελλήνων της Μικράς Ασίας.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Τσάκοι

μικρογραφία|Το ολοήμερο νηπιαγωγείο Χρύσας-Τσάκων
Οι **Τσάκοι** (μέχρι το 1926 *Τσάκων Μαχαλά*) είναι χωριό της Ελλάδας στον δήμο Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, οι Τσάκοι έχουν 961 κατοίκους. Βρίσκονται σε υψόμετρο 150 μέτρων. Οι Τσάκοι επικοινωνούν οδικώς με το Πολυκάρπι και την Αριδαία, μέσω της Επαρχιακής Οδού 8.

## Ιστορικό
Το χωριό είχε μουσουλμανικό πληθυσμό τουρκικής καταγωγής στις αρχές του 20ού αιώνα. Στην απαρίθμηση του 1913 είχε 682 κατοίκους και στην απογραφή του 1920 είχε 526 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 42 προσφυγικές οικογένειες από τον Πόντο και ο οικισμός έγινε αμιγώς προσφυγικός. Στην απογραφή του 1928 είχε 337 κατοίκους. Στην απογραφή του 1940 ο πληθυσμός του είχε αυξηθεί σε 455 κατοίκους.

Οι Τσάκοι ορίστηκαν έδρα ομώνυμης κοινότητας στην οποία εντάσσονταν επίσης οι οικισμοί Χρύσα και Κάτω Ροδωνιά. Με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Οι οικισμοί  Χρύσα και Κάτω Ροδωνιά καταργήθηκαν το 2001. Με το πρόγραμμα Καλλικράτης, προσαρτήθηκε στον δήμο Αλμωπίας.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Υπέρψυχρος νάνος

[thumb|right|Σύγκριση μεγέθους του [TRAPPIST-1 (ενός υπέρψυχρου νάνου) σε σχέση με τον Ήλιο.]]

Ο **υπέρψυχρος νάνος** είναι αστρικό ή υποαστρικό αντικείμενο φασματικού τύπου M ο οποίος έχει ενεργό θερμοκρασία κάτω από 2.700 K. O TRAPPIST-1 είναι ο πλέον γνωστός αστέρας αυτού του τύπου.

## Η θεμελίωση
Η έννοια του υπέρψυχρου νάνου αστέρα διατυπώθηκε από τους  *J. Davy Kirkpatrick*, *Todd J. Henry* και *Michael J. Irwin* το 1997. Σήμερα αυτή η κατηγορία περιλαμβάνει νάνους αστέρες τύπου M και φαιούς νάνους. Η παραπάνω συνθήκη δημιουργεί μια ετερογενή ομάδα αστέρων που περιλαμβάνει αστέρες με πολύ χαμηλή μάζα και καφέ νάνους. Αυτή η ομάδα αποτελεί το 15% των αστέρων που βρίσκονται σε κοντινή απόσταση από τον Ήλιο.

## Οι πλανήτες τους
Λαμβάνοντας υπόψη το μοντέλο συσσώρευσης, τη μικρή μάζα τους, και το μικρό μέγεθος των πρωτο-πλανητικών δίσκων τους, οι αστέρες της ομάδας αυτής, θα μπορούσαν να φιλοξενήσουν έναν σχετικό άφθονο αριθμό πλανητών σαν τη Γη που κυμαίνονται σε μέγεθος από το μέγεθος του Ερμή μέχρι το μέγεθος της Γης. Η ανακάλυψη του πλανητικού συστήματος του TRAPPIST-1 και των επτά πλανητών του (με χαρακτηριστικά παρόμοια με αυτά της Γης) επιβεβαιώνει την υπόθεση αυτή.

## Η ηλικία τους
Λόγω της αργής σύντηξης υδρογόνου που συμβαίνει στον πυρήνα τους, οι υπέρψυχροι αστέρες σε σύγκριση με άλλους αστέρες χαμηλής μάζας μπορούν να έχουν διάρκεια ζωής που προσεγγίζει τα 100 δισεκατομμύρια χρόνια. Ως εκ τούτου, με δεδομένη την ηλικία του Σύμπαντος που υπολογίζεται στα 13,8 δις χρόνια, η ηλικία τους είναι σχετικά μικρή.

## Παραπομπές


Κατηγορία:Φαιοί νάνοι
Ντμίτρο Τσιγκρίνσκι

Ο **Ντμίτρο Ανατολίγιοβιτς Τσιγκρίνσκι** (ουκρανικά *Дмитро Анатолійович Чигринський*, γενν. 7 Νοεμβρίου 1986) είναι Ουκρανός παλαίμαχος επαγγελματίας ποδοσφαιριστής, ο οποίος αγωνιζόταν ως κεντρικός αμυντικός. Υπήρξε διεθνής με την Εθνική Ουκρανίας. Είναι, επίσης, πτυχιούχος σχολής καλών τεχνών. 

## Καριέρα
Το μεγαλύτερο μέρος της καριέρας του το πέρασε στη Σαχτάρ Ντονέτσκ, με την οποία αγωνίστηκε για 12 σεζόν μεταξύ 2002 και 2015. Στην ουκρανική ομάδα γνώρισε τις μεγαλύτερες στιγμές της καριέρας του, κερδίζοντας πρωταθλήματα, κύπελλα και σούπερ καπ, καθώς και ένα Κύπελλο ΟΥΕΦΑ, αυτό της σεζόν 2008–09.

Μεταξύ 2009 και 2010 αγωνίστηκε στην Μπαρτσελόνα. 

Από το 2002 αγωνίστηκε σχεδόν σε όλες τις κατηγορίες της Εθνικής Ομάδας της χώρας του. Από το 2006 υπήρξε μέλος της Εθνικής Ουκρανίας των ανδρών. Το 2011 αγωνίστηκε τελευταία φορά, πραγματοποιώντας την 29η εμφάνιση με την Εθνική της χώρας του. Υπήρξε μέλος της Εθνικής Ουκρανίας που αγωνίστηκε στα τελικά του Μουντιάλ του 2006, αλλά, λόγω τραυματισμού, δεν αγωνίστηκε. Από σήμερα θα αγωνίζεται για έναν χρόνο με την φανέλα του ιωνικού.

## Τίτλοι
### Συλλογικοί
;Σαχτάρ Ντονέτσκ 
* Πρωτάθλημα Ουκρανίας: 2004–05, 2005–06, 2007–08, 2010–11, 2012–13
* Κύπελλο Ουκρανίας: 2007–08, 2012–13
* Σούερ Καπ Ουκρανίας: 2008, 2013
* Κύπελλο ΟΥΕΦΑ: 2008–09

;Μπαρτσελόνα
* Πρωτάθλημα Ισπανίας: 2009–10
* Παγκόσμιο Κύπελλο Συλλόγων: 2009

;ΑΕΚ
* Πρωτάθλημα Ελλάδας: 2017–18

### Ατομικοί
* Μέλος της καλύτερης ενδεκάδας στο Ευρωπαϊκό Πρωτάθλημα Ποδοσφαίρου Κ-21 το 2006

## Παραπομπές


## Εξωτερικοί σύνδεσμοι

* Dmytro Chygrynskiy στο transfermarkt.com
* 
* Dmytro Chigrinskiy - Shakhtar Donetsk  VotePlayers.com

Κατηγορία:Ουκρανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ουκρανίας Κ16
Κατηγορία:Ποδοσφαιριστές Εθνικής Ουκρανίας Κ17
Κατηγορία:Ποδοσφαιριστές Εθνικής Ουκρανίας Κ18
Κατηγορία:Ποδοσφαιριστές Εθνικής Ουκρανίας Κ19
Κατηγορία:Ποδοσφαιριστές Εθνικής Ουκρανίας Κ21
Κατηγορία:Ποδοσφαιριστές Εθνικής Ουκρανίας
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές ΦΚ Μεταλούργκ Ζαπορίζια
Κατηγορία:Ποδοσφαιριστές ΦΚ Ντνίπρο Ντνιπροπετρόφσκ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ουκρανοί ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ιωνικού Νίκαιας
Διοργανώσεις Ε.Π.Σ. Άρτας 2014–15

Για την **περίοδο 2014–15**, η Ένωση Ποδοσφαιρικών Σωματείων Άρτας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Άρτας.

Η πρωταθλήτρια ομάδα της ΕΠΣ Άρτας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Άρτας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Άρτας είναι η εξής:
* Α΄ Κατηγορία
* Β΄ Κατηγορία

### Α' Κατηγορία

#### Πρώτη Φάση
Μετά το τέλος της πρώτης φάσης ακολούθησαν πλέυ οφ για την ανάδειξη του πρωταθλητή.Υποβιβάστηκαν οι 3 τελευταίες ομάδες της βαθμολογίας.

#### Πλέυ οφ
Οι αγώνες έγιναν στις 4 και 5 Απριλίου 2015

**[[Α.Ο. Σκουφάς Κομποτίου|Σκουφάς Κομποτίου]]**-Προοδευτική Γραμμενίτσας **3-1**

**ΑΕ Μενιδίου**-Δόξα Άρτας **1-0**

Το παιχνίδι στο ουδέτερο γήπεδο των Αγ. Αναργύρων στις 8 Απριλίου 2015.

ΑΕ Μενιδίου-**[[Α.Ο. Σκουφάς Κομποτίου|Σκουφάς Κομποτίου]] 1-1 (2-2 παρ. 8-9 πεν.)**

Ο αγώνας έγινε στις 18 Απριλίου 2015.Πλεονέκτημα στην ισοπαλία η Αμβρακία Κωστακιών

Αμβρακία Κωστακιών-**[[Α.Ο. Σκουφάς Κομποτίου|Σκουφάς Κομποτίου]] 0-1**

### Β' Κατηγορία

#### Πρώτη Φάση
Η πρώτη φάση της Β κατηγορίας έγινε σε δυο ομίλους.Στον Β όμιλο έγινε αγώνας κατάταξης για την πρώτη θέση μετά από ισοβαθμία.Ο Ερμής Κεραμάτων κέρδισε στην παράταση με 3-1 (κ.α. 1-1).

##### Α όμιλος

##### Β Όμιλος

#### Δεύτερη φάση
Η δεύτερη φάση έγινε σε έναν όμιλο 10 ομάδων.Ο ΑΟ Αγ. Αναργύρων και ο Ερμής Κεραμάτων ξεκίνησαν με 3 βαθμούς.Ο ΑΟ Φλωριάδας και η ΑΕ Κιρκιζάτων με 2 βαθμούς.Η Ολυμπιάς Αγ. Παρασκευής και ο Αστέρας Ρόκκα με 1 βαθμό.Οι υπόλοιπες ομάδες με 0 βαθμούς.Ο ΑΟ Αγ. Αναργύρων και ο ΑΟ Φλωριάδας ανέβηκαν στην Α ερασιτεχνική

#### Τρίτη φαση
Στην τρίτη φάση συμμετείχαν οι ομάδες από την 3η ως την 6η Θέση.Ο Ερμής Κεραμάτων και η ΑΕ Κιρκιζάτων κέρδισαν την άνοδο στην Α ερασιτεχνικήΟι σύλλογοι *ΑΟ Αγίων Αναργύρων* και *Ερμής Κεραματών* αν και κέρδισαν την άνοδό τους απο τη Β΄ Κατηγορία δε δήλωσαν συμμετοχή για το 2015-16 και αντικαταστάθηκαν από τις *ΑΟ Γέφυρας* και *ΑΣ Ρακούν*.

## Κύπελλο

### Γ Φάση
Οι αγώνες έγιναν στις 14 Ιανουαρίου 2015

ΑΟΚ Τζουμέρκων-**Προοδευτική Γραμ/τσας 1-5**

**Αχιλλέας Νεοχωρίου**-ΑΕ Ξηροβουνίου **3-0**

Σκουφάς Κομποτίου-**Αμβρακία Κοστακιών 0-0 (3-4)**

### Δ Φάση
Οι αγώνες έγιναν στις 21 Φεβρουαρίου 2015

Αμβρακία Κοστακιών-**Δόξα Άρτας 1-2**

**Προοδευτική Γραμ/τσας**-Αχιλλέας Νεοχωρίου **2-1**

### Ε Φάση
Τελικός.Ο αγώνας έγινε στις 11 Μαρτίου 2015 στο γήπεδο Αγ. Αναργύρων

**Προοδευτική Γραμ/τσας**-Δόξα Άρτας **2-0**

## Παραπομπές


## Εξωτερικοί σύνδεσμοι
* 

Κατηγορία:Ε.Π.Σ. Άρτας
Κατηγορία:Εγχώρια ποδοσφαιρικά πρωταθλήματα 2014–2015
Κατηγορία:Εγχώρια ποδοσφαιρικά κύπελλα 2014-2015
Δωροθέα Πέλλας

Η **Δωροθέα** (μέχρι το 1922 *Γάβριστα*) είναι χωριό του Δήμου Αλμωπίας, της Περιφερειακής Ενότητας (πρώην νομού) Πέλλας, στην Περιφέρεια Κεντρικής Μακεδονίας. Σύμφωνα με την απογραφή του 2011, η Δωροθέα έχει 564 κατοίκους. Βρίσκονται σε υψόμετρο 170 μέτρων. Στην δημοτική κοινότητα Δωροθέας εντάσσεται και ο οικισμός Αγάθη.

## Ιστορικά στοιχεία
Στα σύνορα των δημοτικών κοινοτήτων Σωσάνδρας και Δωροθέας έχουν βρεθεί λείψανα οικιστικών εγκαταστάσεων των νεολιθικών χρόνων και της Εποχής του Χαλκού. Το χωριό είχε μικτό μουσουλμανικό και χριστιανικό πληθυσμό στις αρχές του 20ού αιώνα, με πλειοψηφία μουσουλμάνων (650 έναντι 200 χριστιανών, οι οποίοι προσέκειντο στο Οικουμενικό Πατριαρχείο). Στο χωριό λειτουργούσε πατριαρχικό σχολείο. Στην απαρίθμηση του 1913, η Δωροθέα είχε 852 κατοίκους και στην απογραφή του 1920 είχε 683 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 106 προσφυγικές οικογένειες. 

## Γενικά στοιχεία
Στην απογραφή του 1928 είχε 630 κατοίκους και στην απογραφή του 1940 ο πληθυσμός του είχε αυξηθεί σε 888. Η Δωροθέα ορίστηκε έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας. Με την τελευταία απογραφή του 2021 το χωριό απαριθμεί πλέον 483 μόνιμους κατοίκους.

Τοπική ομάδα αποτελεί η Α.Σ. Αναγέννηση Δωροθέας με έδρα της το δημοτικό γήπεδο Δημήτρης Καραγιάννης.

## Θρησκευτικό στοιχείο
Στο χωριό βρίσκονται 3 ναοί:

* Ο Ι.Ν. Αγίου Δωροθέου Επισκόπου Τύρου, ο οποίος αποτελεί και τον προστάτη του χωριού και εορτάζεται κάθε χρόνο την 5η Ιουνίου με λαμπρές εκδηλώσεις. Τον ναό επισκέπτεται έπειτα από 40 μέρες από την εορτή σε ετήσια βάση ο αγαπητός στους κατοίκους του χωριού Μητροπολίτης Σύρου Δωρόθεος Β΄.
* Ο Ι.Ν. Αναλήψεως του Κυρίου (τα κοιμητήρια του χωριού).
* Το παρεκκλήσι της Μεγαλομάρτυρος Αγίας Παρασκευής, όπου υπάρχει το αγίασμά της.

## Αγροτικός τομέας
Το χωριό είναι ευρέως γνωστό για την παραγωγή του σε πράσο. Πέρα από την ιδιαίτερη ποικιλία που διαθέτει, οι κάτοικοί του κάνουν χρήση μιας τοπικής και πρωτοφανούς μεθόδου για τον καθαρισμό τους, αφήνοντας τα να καθαριστούν δεμένα σε δεμάτια μέσα στο ποτάμι. Η παραπάνω «πατέντα» υπήρξε θέμα συζήτησης αρκετών τηλεοπτικών σταθμών πανελλήνιας εμβέλειας και έχει κάνει αισθητή την παρουσία του χωριού σε αγορές που ξεπερνούν το τοπικό επίπεδο.

Αξιοσημείωτο είναι ότι το χωριό διοργανώνει σε ετήσια βάση τη Γιορτή Πράσου Δωροθέας στα τέλη Φεβρουαρίου/αρχές Μαρτίου, με πλήθος κόσμου από όλη την Ελλάδα αλλά και το εξωτερικό να συρρέει στην πλατεία της, για να γλεντήσει με παραδοσιακούς ρυθμούς, να πιεί και να γευτεί τοπικά εδέσματα με πράσο.

## Παραπομπές



Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Πανελλήνιο πρωτάθλημα ανώμαλου δρόμου γυναικών 2017

Το **[[Πανελλήνιο πρωτάθλημα ανώμαλου δρόμου γυναικών]] [[2017]]** διεξήχθη στις 5 Μαρτίου στην Πηγή Τρικάλων. Πρωταθλήτρια αναδείχθηκε η ** Ράνια (Ουρανία) Ρεμπούλη** του ΑΓΕΣ Κάμειρος 2009. Πρωταθλητής σύλλογος στο ομαδικό αναδείχθηκε ο **[[Παναθηναϊκός (στίβος)|Παναθηναϊκός]]** για έβδομη φορά στην ιστορία του θεσμού.

## Ατομικό (8.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Πανελλήνιο Πρωτάθλημα Ανωμάλου Δρόμου 2017

Γυναικων
Κατηγορία:Στίβος το 2017
Κατηγορία:Περιφερειακή ενότητα Τρικάλων
Ζε με διαλυτικά

Το **Ζε με διαλυτικά **(Ӝ&#x20;ӝ. η πλάγια γραφή: *Ӝ&#x20;ӝ*) είναι ένα γράμμα στο Κυριλλικό αλφάβητο. Η μορφή του προέρχεται από το Κυριλλικό γράμμα Ζε (Ж&#x20;ж&#x20;*Ж&#x20;ж*).

Το Ζε με διαλυτικά χρησιμοποιείται μόνο στην γλώσσα Ουντμούρτ, που αντιπροσωπεύει τον ήχο , όπως και την προφορά των  στο "**j**am". Συνήθως η λατινική μορφή του είναι το ⟨dž⟩.

Το Ζχε με διαλυτικά αντιστοιχεί με άλλα Κυριλλικά αλφάβητα στα διγραφήματα  ή , ή τα γράμματα Τσε με κατιούσα (Ҷ&#x20;ҷ),Τσε με κάθετη γραμμή (Ҹ&#x20;ҹ), Ντζέ (Џ&#x20;џ), Χακασσιανό Τσε (Ӌ&#x20;ӌ), Ζχε με βραχύ σημείο (Ӂ&#x20;ӂ), ή το Ζγιε (Җ&#x20;җ).

## Υπολογιστικοί κώδικες

## Δείτε επίσης
* Κυριλλικοί χαρακτήρες στο Unicode

## Παραπομπές



Κατηγορία:Κυριλλικό αλφάβητο
Ενσωματωμένος φιλελευθερισμός

[μικρογραφία| Το νέο Διεθνές Νομισματικό Σύστημα που θα ενσωμάτωνε τις αξίες του ενταγμένου φιλελευθερισμού σχεδιάσθηκε σε μεγάλο βαθμό στην [διάσκεψη του Μπρέτον Γουντς, που έλαβε χώρα στο ξενοδοχείο Μάουντ Ουάσινγκτον το 1944.]]

Ο **ενσωματωμένος ή ενταγμένος φιλελευθερισμός** είναι όρος για το παγκόσμιο οικονομικό σύστημα και τον σχετικό διεθνή πολιτικό προσανατολισμό, όπως ίσχυε από το τέλος του Β´ Παγκοσμίου Πολέμου στη δεκαετία του 1970. Το σύστημα δημιουργήθηκε για να στηρίξει τον συνδυασμό του ελεύθερου εμπορίου με την ελευθερία για μέλη να ενισχύσουν την παροχή πρόνοιας και να ρυθμίζουν τις οικονομίες τους, να μειώσουν την ανεργία. Ο όρος χρησιμοποιήθηκε για πρώτη φορά από τον Αμερικανό πολιτικό επιστήμονα Τζον Ράγκι το 1982.

Προβεβλημένοι μελετητές περιγράφουν γενικά  πως ο ενσωματωμένος φιλελευθερισμός περιλαμβάνει έναν συμβιβασμό μεταξύ των δύο επιθυμητών αλλά εν μέρει αντικρουόμενων στόχων. Ο πρώτος στόχος ήταν να αναβιώσει το ελεύθερο εμπόριο. Πριν τον Α´ Παγκόσμιο Πόλεμο, το διεθνές εμπόριο σχημάτιζε ένα μεγάλο μέρος του παγκόσμιου ΑΕΠ, αλλά και της κλασικής φιλελεύθερης τάξης, η οποία είχε καταστραφεί από τον πόλεμο και από την Μεγάλη Ύφεση της δεκαετίας του 1930. Ο δεύτερος στόχος ήταν να επιτρέψει στις εθνικές κυβερνήσεις την ελευθερία να παρέχουν γενναιόδωρα προγράμματα κοινωνικής πρόνοιας και να κάνει τις οικονομίες τους να διατηρούν πλήρη απασχόληση.

Ο συμβιβασμός που προέκυψε ήταν η ενσωμάτωση στο σύστημα ισοτιμιών Μπρέτον Γουντς, η οποία ξεκίνησε στο τέλος του Β´ Παγκοσμίου Πολέμου. Το σύστημα είχε ως στόχο να δημιουργήσει ένα ανοικτό περιβάλλον του διεθνούς εμπορίου αγαθών και υπηρεσιών, το οποίο διευκολύνεται από ημισταθερές συναλλαγματικές ισοτιμίες, αλλά και επίσης, να "ενσωματώσει" τις δυνάμεις της αγοράς σε ένα πλαίσιο όπου θα μπορούσαν να ρυθμίζονται από τις εθνικές κυβερνήσεις, με τα μέλη σε θέση να ελέγχουν τις διεθνείς ροές κεφαλαίων, μέσω των ελέγχων κεφαλαίου. Νέα παγκόσμια πολυμερή όργανα δημιουργήθηκαν για να υποστηρίζουν το νέο πλαίσιο, όπως η Παγκόσμια Τράπεζα και το Διεθνές Νομισματικό Ταμείο.

## Παραπομπές


## Σχετική βιβλιογραφία
* 
* 
* 
* 
* 
* 
* 
* 

Κατηγορία:Οικονομικές θεωρίες
Λουτρά Αρκαδίας

Τα **Λουτρά** Ηραίας (ή γνωστά και ως Καλύβια) είναι οικισμός του Δήμου Γορτυνίας στην Αρκαδία.

## Γενικά στοιχεία
Τα Λουτρά είναι τοποθεσία του παλιού οικισμού των σημερινών Ιαματικών Πηγών Ηραίας, με την παλαιά ονομασία Καλύβια. Οι κάτοικοι του χωριού ασχολούνται κυρίως με την γεωργία και την μελισσοκομία αλλά και σε μικρότερο βαθμό με την κτηνοτροφία. Σύμφωνα με την απογραφή του 2011 ο οικισμός είχε 17 μόνιμους κατοίκους ενώ το αποτέλεσμα της απογραφής του 2001 ήταν 30 μόνιμοι κάτοικοι. Τα Λουτρά απέχουν  35 χιλιόμετρα από την Δημητσάνα και 95 χιλιόμετρα από την Τρίπολη.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Προσωπικότητες
* Κώστας Γαβράς, σκηνοθέτης.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Fiat 124 Spider

Το **Fiat 124 Sport Spider** ήταν σπορ αυτοκίνητο τύπου καμπριολέ που κατασκευάστηκε μεταξύ του 1966 και του 1982 από την Fiat, και από το 1983 έως και το 1985 από τον ιταλικό οίκο Πινινφαρίνα. Το Fiat 124 Sport Spider βασίστηκε σε μια σχετική εξέλιξη του Fiat 124 (1966 - 1974) και το πρώτο κάμπριο όχημα το οποίο αποτέλεσε τον πρόγονο του Fiat Barchetta, που παρήχθη από το 1995 έως το 2005. Η πρώτη του επίσημη εμφάνιση έγινε στη Διοργάνωση Μηχανοκίνησης στο Τορίνο τον Νοέμβριο του 1966 και στη συνέχεια έγινε διαθέσιμο για τις αγορές της Βόρειας Αμερικής και της Ευρώπης.

Το 2015 παρουσιάστηκε ένα ακόμη μοντέλο με την ονομασία Fiat 124 Spider, με ρετρό αισθητική από το ομώνυμο αρχικό μοντέλο και ως ο απόγονος του Fiat Barchetta. Το μοντέλο αυτό βασίστηκε στο Mazda MX-5, στα πλαίσια μιας σχετικής συνεργασίας με την Mazda, και παρήχθη από τον Ιούνιο του 2016 (ξεκινώντας έτσι από τη σεζόν του 2017) έως τον Δεκέμβριο του 2019.

## Ιδιότητες
Στο απλό μοντέλο είχε χρησιμοποιηθεί μεγάλη ποικιλία κινητήρων, οι οποίοι ήταν σχεδιασμένοι όλοι από τον παλαιότερο μηχανικό της Ferrari, Αουρέλιο Λαμπρέντι. Επιπλέον, είχαν παραχθεί κινητήρες για ειδικές εκδόσεις, όπως αυτός του 124 Abarth Rally, αγωνιστικής έκδοσης του μοντέλου.

124 Spider
Κατηγορία:Σπορ αυτοκίνητα
Κατηγορία:Αυτοκίνητα ράλλυ
Πανελλήνιο πρωτάθλημα ανώμαλου δρόμου ανδρών 2017

Το **[[Πανελλήνιο πρωτάθλημα ανώμαλου δρόμου ανδρών]] [[2017]]** διεξήχθη στις 5 Μαρτίου στην Πηγή Τρικάλων. Πρωταθλητής αναδείχθηκε ο ** Γιάννης Ζερβάκης** του Βιτσέντζου Κορνάρου. Πρωταθλητής σύλλογος στο ομαδικό αναδείχθηκε ο **[[Α.Ο. Μυκόνου]]** για δεύτερη φορά στην ιστορία του θεσμού.

## Οι έξι πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Πανελλήνιο Πρωτάθλημα Ανωμάλου Δρόμου 2017

Ανδρων
Κατηγορία:Στίβος το 2017
Κατηγορία:Περιφερειακή ενότητα Τρικάλων
Αναστασόπουλος

Το ελληνικό επώνυμο **Αναστασόπουλος**, που ετυμολογικά σημαίνει «γιος του Αναστασίου», μπορεί να αναφέρεται σε κάποιο από τα παρακάτω πρόσωπα:

* Αθανάσης Αναστασόπουλος (θάν. 1851), αγωνιστής στην Επανάσταση του 1821
* Αθανάσιος Αναστασόπουλος (γενν. 1958), αντισφαιριστής
* Αλέξιος Αναστασόπουλος, αγωνιστής στην Επανάσταση του 1821
* Αναγνώστης Αναστασόπουλος, αγωνιστές στην Επανάσταση του 1821
* Ανδρέας Αναστασόπουλος (1874-1949), γενικός αρχίατρος του ελληνικού στρατού, γενικός διευθυντής του Νοσοκομείου Αθηνών «Ελπίς» (1935-45) και του Θεραπευτηρίου «Ευαγγελισμός» (1945-49)
* Αντώνιος Αναστασόπουλος, αγωνιστής στην Επανάσταση του 1821
* Γεώργιος Αναστασόπουλος (1859-1940), πολιτικός και δικηγόρος
* Γεώργιος Αναστασόπουλος (1906-;), νευροψυχίατρος και πανεπιστημιακός
* Γεώργιος Αναστασόπουλος (γενν. 1911), βιομήχανος και συγγραφέας
* Γεώργιος Αναστασόπουλος (1935-2019), δημοσιογράφος και ευρωβουλευτής
* Δημήτρης Αναστασόπουλος (γενν. 1990), ποδοσφαιριστής
* Δημήτριος (Μήτρος) Αναστασόπουλος, αγωνιστής στην Επανάσταση του 1821
* Δημήτριος Αναστασόπουλος (1873-1948), λόγιος και βουλευτής
* Ηρακλής Αναστασόπουλος (1903-1972) βουλευτής
* Κωνσταντής Αναστασόπουλος, αγωνιστής στην Επανάσταση του 1821, ανεψιός του Θ. Κολοκοτρώνη
* Μήτρος Αναστασόπουλος, αγωνιστής στην Επανάσταση του 1821
* Νικόλαος Αναστασόπουλος (1944-2000), ιατρός και βουλευτής
* Νίκος Αναστασόπουλος (1993), ποδοσφαιριστής
* Παναγιώτης Αναστασόπουλος (1882-1962), κτηνίατρος
* Σωτήρης Αναστασόπουλος (αρχές 20ού αι.), αθλητής του στίβου
* Τάσος Αναστασόπουλος (γενν. 1918), σκακιστής και γιατρός
* Φώτιος Αναστασόπουλος, αγωνιστής στην Επανάσταση του 1821

## Παραπομπές
Γεώργιος Τζηρίδης

Ο **Γεώργιος Τζηρίδης** (14 Απριλίου 1889  - 23 Ιουνίου 1975), του Σωτηρίου, ήταν Έλληνας γιατρός και πολιτικός, ο οποίος διετέλεσε βουλευτής και υπουργός.
## Βιογραφία
### Σπουδές και ιατρική
Γεννήθηκε στη Στενήμαχο της Ανατολικής Ρωμυλίας το 1889 και φοίτησε αρχικά στα Ζαρίφεια διδασκαλεία της Φιλιππούπολης και μετά στην Αθήνα. Σπούδασε ιατρική στο Πανεπιστήμιο του Μονάχου και άσκησε το λειτούργημά του (ειδικότητα χειρουργού-μαιευτήρα-γυναικολόγου) στη Βουλγαρία, όπου στρατεύτηκε αναγκαστικά.
Όταν πληροφορήθηκε την απόφαση του διαδόχου του βουλγαρικού θρόνου, Μπόρις, να καταλάβει τη Θεσσαλονίκη, ο Τζηρίδης ειδοποίησε αμέσως τον συνεργάτη και συνάδελφό του Φίλιππο Νίκογλου και ο ελληνικός στρατός στράφηκε προς τη συμπρωτεύουσα, απελευθερώνοντάς την το 1912. Για την ενέργεια εκείνη,  ο Τζηρίδης συνελήφθη από τους Βουλγάρους και εγκλείστηκε σε φυλακή των Σκοπίων. Κατάφερε να δραπετεύσει το 1923 και έφυγε στη Θεσσαλονίκη, όπου εργάστηκε ως γιατρός. Κατά την περίοδο της Κατοχής υπηρέτησε ως επικεφαλής του Ερυθρού Σταυρού. Διατέλεσε πρόεδρος του Ιατρικού Συλλόγου Θεσσαλονίκης. Επίσης ίδρυσε τη Θρακική Εστία και λίγο νωρίτερα την Ένωση Ανατολικής Ρωμυλίας.

### Πολιτική σταδιοδρομία
Εξελέγη βουλευτής Θεσσαλονίκης για πρώτη φορά με το Κόμμα Φιλελευθέρων του Ελευθερίου Βενιζέλου στις εκλογές του 1933, ενώ πολιτεύτηκε για πρώτη φορά το 1928. Μεταπολεμικά εκλέχθηκε στη Βουλή το 1946 με την Ηνωμένη Παράταξις Εθνικοφρόνων (Κόμμα Εθνικών Φιλελευθέρων) λαμβάνοντας 8.653 ψήφους.

Στις 14 Μαΐου 1946 διορίστηκε υφυπουργός Γενικός Διοικητής Κεντρικής Μακεδονίας στην κυβέρνηση του Κωνσταντίνου Τσαλδάρη. Παρέμεινε υφυπουργός στην επόμενη κυβέρνηση του Τσαλδάρη, ως τον Ιανουάριο του 1947.

Επανεξελέγη βουλευτής με τον Ελληνικό Συναγερμό το  1952. 

### Τελευταία χρόνια
Ήταν παντρεμένος με τη Γαλάτεια Τζηρίδου και απέκτησαν μία κόρη, την Άννα, και μία εγγονή, τη Γαλάτεια.

Ο Γεώργιος Τζηρίδης απεβίωσε στη Θεσσαλονίκη το 1975 και κηδεύτηκε στις 24 Ιουνίου από τον ιερό ναό του Αγίου Γρηγορίου του Παλαμά. 

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Γενικοί Διοικητές Κεντρικής Μακεδονίας
Άλωρος Πέλλας

Η **Άλωρος** (μέχρι το 1922 *Ρούδινος*) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, το Άλωρο έχει 417 κατοίκους. Βρίσκεται σε υψόμετρο 120 μέτρων και στην δυτική όχθη του Αλμωπαίου Ποταμού.

## Ιστορία
Ανατολικά-νοτιοανατολικά της Αλώρου, στη θέση γνωστή ως *Καλές του Ρούδινου* ή *Κάστρο Αλώρου*, έχει βρεθεί οχυρωματικός περίβολος των παλαιοχριστιανικών χρόνων και οικιστικά κατάλοιπα της ελληνιστικής περιόδου και της εποχής του Σιδήρου. Το φρούριο περιβάλλεται από τη βόρεια, ανατολική και νότια πλευρά από τον Άνω Λουδία. Στο χωριό κατά τη διάρκεια δοκιμαστικών ανασκαφών βρέθηκαν νομίσματα και άλλα ευρήματα τα οποία χρονολογούνται από τον 4ο - 2ο αιώνα π.Χ. Μέσα στο κάστρο βρέθηκαν ευρήματα, όπως πήλινα γυναικεία ειδώλια, των ελληνιστικών χρόνων. Νότια του χωριού βρέθηκε το 1978 υπόγειος μονοθάλαμος λαξευτός τάφος ο οποίος χρονολογείται από τον 2ο αιώνα. Ο τάφος περιείχε πήλινα αγγεία ως κτερίσματα. Κοντά στο χωριό βρισκόταν μεταλλείο χαλκού.

Το χωριό κατακτήθηκε από τους Οθωμανούς το 1435 και ονομάστηκε Ρούδινο, λόγω του μεταλλείου, το οποίο ονόμαζαν Ρούντκικ. Το χωριό είχε μουσουλμανικό πληθυσμό στις αρχές του 20ού αιώνα. Στην απαρίθμηση του 1913 είχε 449 κατοίκους και στην απογραφή του 1920 είχε 395 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 136 προσφυγικές οικογένειες από την Ανατολική Θράκη και τον Πόντο και ο οικισμός έγινε αμιγώς προσφυγικός. Στην απογραφή του 1928 είχε 500 κατοίκους και στην απογραφή του 1940 ο πληθυσμός του είχε αυξηθεί σε 694.

Η Άλωρος ορίστηκε έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας. Η τοπική κοινότητα Αλώρου είναι χαρακτηρισμένη ως αγροτικός πεδινός οικισμός, με έκταση 14,173 χμ² (2011). 
## Πληθυσμός

## Αξιοθέατα
Στον οικισμό, υπάρχουν δύο Ιεροί Ναοί, αφιερωμένοι στον Άγιο Γεώργιο και στον Άγιο Νικόλαο.

Έχει επίσης ανακαλυφθεί κι ένας αρχαίος οικισμός, ο οποίος κατοικούταν από την ύστερη εποχή του Χαλκού, μέχρι και τα υστερορωμαϊκά χρόνια

## Μεταφορές
Σε κοντινή απόσταση από την Άλωρο βρίσκεται η Επαρχιακή οδός 1 του Νομού Πέλλας, η οποία τη συνδέει με την Αριδαία και την Έδεσσα. Με αυτήν συνδέεται μέσω ενός ισόπεδου κόμβου πλησίον του οικισμού Ξιφιανή.

## Παραπομπές


## Πηγές

*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Γεώργιος Αναστασόπουλος

Το ελληνικό ονοματεπώνυμο **Γεώργιος Αναστασόπουλος** μπορεί να αναφέρεται σε κάποιο από τα παρακάτω πρόσωπα:

* Γεώργιος Αναστασόπουλος (πολιτικός) (1859-1940), πολιτικός και δικηγόρος
* Γεώργιος Αναστασόπουλος (ψυχίατρος) (γενν. 1906), νευροψυχίατρος και πανεπιστημιακός
* Γεώργιος Αναστασόπουλος (βιομήχανος) (γενν. 1911), βιομήχανος και συγγραφέας
* Γεώργιος Αναστασόπουλος (ευρωβουλευτής) (1935-2019), δημοσιογράφος και ευρωβουλευτής
Πέλιννα

[μικρογραφία|300x300εσ|Αργυρή δραχμή της Πέλιννας, με απεικονίσεις ιππέα και ακοντιστή, επιγραφή ''[Π]ΕΛΙΝΝΑΙΚΟΝ'', 5ος-4ος αιώνας π.Χ.](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma%2C_Pellina%2C_Thessaly%2C_5th-4th_century_BC.jpg)

Η **Πέλιννα** ήταν αρχαία πόλη της Εστιαιώτιδας στην βορειοδυτική Θεσσαλία, κοντά στην όχθη του Πηνειού ποταμού.Άκμασε κυρίως κατά την ελληνιστική περίοδο, και κατά τους βυζαντινούς χρόνους η περιοχή έγινε γνωστή ως *Γαρδίκι* ή *Παλαιογαρδίκι*.

## Αρχαιότητα
Κατά την μυθολογία ιδρύθηκε από τον *Πέλιννο*, γιό του Οιχαλιέως από την Οιχαλία. Εκτιμάται πως η Πέλιννα κατοικούνταν από την εποχή του Χαλκού, ενώ έχουν ανακαλυφθεί και τάφοι της Μυκηναϊκής εποχής. Κατά τον 5ο αιώνα π.Χ. βρέθηκε υπό την επιρροή της Λάρισσας και κατόπιν της Φαρκαδόνας, ωστόσο κατά την περίοδο της μακεδονικής περιόδου από τον 4ο αιώνα έως τις αρχές του 2ου ευημερούσε λόγω της φιλομακεδονικής πολιτικής της, την οποία ακολούθησε και κατά τον Λαμιακό πόλεμο μετά τον θάνατο του Μεγάλου Αλεξάνδρου. Η περίμετρος των τειχών της ακροπόλεως εκτιμάται πως ήταν 1.300 μέτρα.

Στα νομίσματα της αρχαίας πόλης από τον 5ου έως 2ο αιώνα π.Χ., η ονομασία της εμφανίζεται ως *Πελινναίων*, και με την ονομασία αυτή επίσης συναντάται και στην αναφορά της από τον βυζαντινό ιστορικό Στέφανο Βυζάντιο (5ος αιώνας) στο γεωγραφικό του έργο με τίτλο *Εθνικά*.


Hemidrachm, Pellina, Thessaly, 460-420 BC.jpg|Ημίδραχο με απεικόνιση άνδρα να κρατά ταύρο, και ίππου. Επιγραφή *ΠEΛIИ*
Obol, Pellina, Thessaly, 5th century BC.jpg|Οβολός με απεικόνιση ταύρου και ιππέα. 5ος αιώνας π.Χ.
Dichalkon, Pellina, Thessaly, 3rd-2nd century BC.jpg|Χάλκινο νόμισμα όπου απεικονίζεται η Μαντώ στην αριστερή πλευρά, και στην άλλη ιππέας. Επιγραφή *ΠΕΛINNAIΩN*. 3ος-2ος αιώνας π.Χ.


Η πόλη βρισκόταν σε λόφο, κοντά στο Πελινναίο όρος της Θεσσαλίας, και είναι πιθανό πως στην πόλη υπήρχε θέατρο, βάσει των αρχαιολογικών ερευνών που έγιναν το και υποδηλώνουν κάτι τέτοιο. Από την πόλη κατάγονταν οι ολυμπιονίκες Φρικίας και Ιπποκλέας, πατέρας και γιος αντίστοιχα.

Γειτονικές πόλεις κατά την αρχαιότητα ήταν η Τρίκκη -σημερινά Τρίκαλα- και η Φαρκαδόνα, με την Πέλιννα να βρίσκεται ανάμεσα τους.

## Μεταγενέστερη περίοδος
Στην περιοχή υπάρχουν τα υπολλείματα του Πελινναίου κάστρου, και κατά τους βυζαντινούς χρόνους αναπτύχθηκε ο οικισμός με την ονομασία Γαρδίκι, ο οποίος αντιστοιχεί σε σλαβική λέξη με την έννοια της .Υπήρξε έδρα επισκοπής υπαγόμενη στην μητρόπολη Λάρισας.

Κοντά βρίσκονται τα χωριά Πετρωτό και Πετρόπορο, ενώ ο αρχαιολογικός χώρος της Πέλιννας είναι επισκέψιμος.

## Παραπομπές


## Εξωτερικοί σύνδεσμοι
* Πέλιννα, του Φώτη Ντάσιου, Αρχαιολόγου Α.Ι.Θ.Σ.  - Αναλυτικά στοιχεία
* Πελινναίον, του Μανώλη Παπαθανασίου - Κάστρα της Ελλάδας
* Νομίσματα της αρχαίας Πέλιννας - CNG coins

Κατηγορία:Πόλεις της αρχαίας Θεσσαλίας
Δημήτριος Αναστασόπουλος

Το ελληνικό ονοματεπώνυμο **Δημήτριος Αναστασόπουλος** μπορεί να αναφέρεται σε κάποιο από τα παρακάτω πρόσωπα:

* Δημήτρης Αναστασόπουλος (γενν. 1990), ποδοσφαιριστής
* Δημήτριος (Μήτρος) Αναστασόπουλος, αγωνιστής στην Επανάσταση του 1821
* Δημήτριος Αναστασόπουλος (1873-1948), λόγιος και βουλευτής
Ευαγγελίδης

Το ελληνικό επώνυμο **Ευαγγελίδης** μπορεί να αναφέρεται σε κάποιο από τα παρακάτω πρόσωπα:

* Γεώργιος Ευαγγελίδης (1789-1821), έμπορος και φιλικός
* Γιάννης Ευαγγελίδης (20ός αι.), σχεδιαστής μόδας
* Δημήτριος Ευαγγελίδης (20ός αι.), αρχαιολόγος, κριτικός τέχνης και πανεπιστημιακός
* Ιωάννης Ευαγγελίδης (1904-1982), βουλευτής
* Μαργαρίτης Ευαγγελίδης (1850-1932), υφηγητής της ιστορίας της φιλοσοφίας
* Τρύφων Ευαγγελίδης (1863-1941) συγγραφέας, ιστορικός, εκπαιδευτικός και φιλόλογος
* Χρήστος Ευαγγελίδης (1809-1881), εκπαιδευτικός
Κέραμος (αποσαφήνιση)

Η ονομασία **Κέραμος** μπορεί να αναφέρεται στα παρακάτω θέματα:

;Πόλεις και χωριά
* Κέραμος Καρίας
* Κέραμος Χίου
* Κέραμος Έβρου

;Άλλα
* Κεραμίδι, σε παλαιότερες μορφές της ελληνικής γλώσσας
Κέραμος Καρίας

Η **Κέραμος** ήταν αρχαία ελληνική πόλη στην Καρία της Μικράς Ασίας. Βρισκόταν ανατολικά της Αλικαρνασσού, στη βόρεια ακτή του Κεραμεικού κόλπου, ο οποίος ονομάστηκε από την πόλη. 

## Αρχαιότητα
Η προέλευση της φαίνεται πως ήταν Καρική (γηγενής), αν και έχουν ανακαλυφθεί αρχαϊκά ελληνικά έργα τέχνης. Υπήρξε μέλος της Αθηναϊκής συμμαχίας με την καταβολή 9.000 δραχμών, και μια από τις πόλεις τις Χρυσαωρικής συμμαχίας. Στην πόλη βρισκόταν και ο ναός του Χρυσαωρίου Διός. Κατά τον 2ο αιώνα π.Χ. ήταν υποτελής στη Ρόδο, και αργότερα στη Στρατονίκεια. Έχουν ανακαλυφθεί ευρήματα τα οποία δείχνουν πως υπήρχε επιρροή από τη σαμιακή τεχνοτροπία, όπως η μεγάλου μεγέθους μαρμάρινη αρχαϊκή κεφαλή με εμφάνιση κούρου.

Από την Κέραμο καταγόταν ο Πολίτης, ο οποίος ήταν πολυολυμπιονίκης του 1ου αιώνα μ.Χ. σε αγωνίσματα δρόμου.


Obol, Keramos, Caria, 2nd century BC.jpg|Οβολός της Κεράμου, με κεφαλή του Απόλλωνα και βουκράνιο, 2ος αιώνας π.Χ.
Keramos coin depicting Zeus, Caria, 2nd-1st century BC.jpg|Νόμισμα με απεικόνιση του Χρυσαώριου Διός, και αετού, 2ος-1ος αιώνας π.Χ.


## Εκκλησιαστική ιστορία
Κατά την Καθολική εγκυκλοπαίδεια υπάρχουν 3 γνωστοί επίσκοποι από την πόλη αυτή, ο Σπουδάσιος ο οποίος παρευρέθηκε στην πρώτη σύνοδο της Εφέσου του 431, ο Μαυριανός ο οποίος συμμετείχε στη σύνοδο της Νίκαιας το 787, και ο Συμεών στη σύνοδο της Κωνσταντινούπολης το 879. 

Η πόλη αναφέρονταν στους επισκοπικούς καταλόγους (*Notitiae Episcopatuum*) της καθολικής εκκλησίας έως τον 12ο ή 13ο αιώνα ως περιοχή η οποία θρησκευτικά υπαγόταν στην Αφροδισιάδα, και εξακολουθεί να συμπεριλαμβάνεται στις ανενεργές επισκοπικές έδρες της, και παράλληλα βρίσκεται στη θρησκευτική δικαιοδοσία του Οικουμενικού Πατριαρχείου Κωνσταντινούπολεως.

## Νεότερη εποχή
Σε κοντινή τοποθεσία βρίσκεται η πόλη του Ορέν της επαρχίας Μουγλών της Τουρκίας.

## Φωτοθήκη

Keramos (Karia); römische Ruinen, circa 1. bis 2. Jahrhundert nach Christus.jpg|Ρωμαϊκά ερείπια από τον 1ο έως τον 2ο αιώνα μ.Χ.

Keramos (Karia); römische Brücke östlich von Keramos; ca. 1. bis 2. Jahrhundert nach Christus.jpg|Ρωμαϊκή γέφυρα ανατολικά του Κεράμου, περ. 1ος με 2ος αιώνας μ.Χ.

Keramos (Karia); griechische Befestigungsanlagen aus vorchristlicher Zeit.jpg|Κέραμος, Ελληνικές οχυρώσεις προχριστιανικών χρόνων στη μέση του χωριού Ören.

Keramos (Karia); römisches Viadukt; ca. 1. bis 2. Jahrhundert nach Christus.jpg|Ρωμαϊκή οδογέφυρα κοντά στον Κέραμο. περ. 1ος με 2ο αιώνα μ.Χ.

Ören (Milas), röm. Ruinen von Keramos.JPG|Ρωμαϊκά ερείπια στα βόρεια του Κεράμου, περ. 2ος αιώνας μ.Χ.


## Παραπομπές


## Εξωτερικοί σύνδεσμοι

* Archaeological Atlas of the Aegean
* Catholic Encyclopedia, "Ceramus" at New Advent
* Hazlitt, Classical Gazetteer

Κεραμος
Ντόρα Γιαννακοπούλου

Η **Ντόρα Γιαννακοπούλου** (γεννημένη ως *Θεοδώρα Κοτοπούλη*, Μυτιλήνη, 12 Μαρτίου 1937 – Αθήνα, 21 Δεκεμβρίου 2025) ήταν Ελληνίδα συγγραφέας, ηθοποιός και τραγουδίστρια.

## Βιογραφικά στοιχεία
Γεννήθηκε και μεγάλωσε στη Μυτιλήνη. Σπούδασε στο Τμήμα Θεατρικών Σπουδών του Πανεπιστημίου Αθηνών. 

Έκανε δυο γάμους. Από τον πρώτο της σύζυγο κράτησε το επίθετο Γιαννακοπούλου. Δεύτερος σύζυγός της ήταν ο ηθοποιός Μηνάς Χρηστίδης, με τον οποίο απέκτησε έναν γιο, τον συγγραφέα Λένο Χρηστίδη. Πρώτος ξάδελφός της ήταν ο Λάκης Κομνηνός και ανιψιός της ήταν ο Βασίλης Μαζωμένος.

Απεβίωσε στις 21 Δεκεμβρίου 2025, σε ηλικία 88 ετών.

## Καριέρα
Η πρώτη της θεατρική εμφάνιση έγινε στο έργο «Ένας Όμηρος» του Μπρένταν Μπίαν, το οποίο ανέβασε ο Λεωνίδας Τριβιζάς στο Κυκλικό Θέατρο, με τραγούδια του Μίκη Θεοδωράκη. Την ίδια περίοδο ξεκίνησε την καριέρα της στο κινηματογράφο και στο τραγούδι, στις πρώτες μπουάτ στην Πλάκα.

Έβγαλε δίσκους με τραγούδια του Όμηρου και συνέχισε με Θεοδωράκη, Μποστ και Κακογιάννη. Λίγο αργότερα συνέχισε με τον Οδυσσέα Ελύτη.

Στην διάρκεια της χούντας έφυγε στο εξωτερικό, όπου με μια μικρή ομάδα έκανε περιοδεία σε χώρες της Δυτικής και Ανατολικής Ευρώπης, με ένα ιδιόμορφο πρόγραμμα βασισμένο στη μουσική του Μίκη Θεοδωράκη. Μετά τη μεταπολίτευση σταμάτησε σχεδόν αμέσως το θέατρο και το τραγούδι.

Το πρώτο της μυθιστόρημα, με τίτλο *Η πρόβα του νυφικού*, κυκλοφόρησε το 1993. Πρόκειται για το πρώτο της γραπτό κείμενο με δεύτερο το διήγημα *Ο πάπαρδος* που δημοσιεύτηκε το 1995. Το δεύτερο μυθιστόρημά της, με τίτλο *Ο μεγάλος θυμός*, κυκλοφόρησε το 1996. Και τα δύο μυθιστορήματα έγιναν σειρές για την τηλεόραση, το πρώτο στον ΑΝΤ1 και το δεύτερο στο MEGA, σε σκηνοθεσία Κώστα Κουτσομύτη.

Ακολούθησαν τα μυθιστορήματα *Με τα μάτια του έρωτα* (1999), *Οι τρεις χήρες* (2001), *Αμαρτωλέ μου άγγελε* (2002), *Έρως μετ' εμποδίων* (2004), *Το μενταγιόν* (2007), *Ένοχα μυστικά* (2009)*, Πεθαίνω για σένα* (2011) και *Στον γκρεμό* (2013). Όλα τα βιβλία κυκλοφορούν από τις εκδόσεις Καστανιώτη.

## Φιλμογραφία

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Έλληνες μυθιστοριογράφοι
Κατηγορία:Ελληνίδες συγγραφείς
Κατηγορία:Γυναίκες μυθιστοριογράφοι
Μεϊτζιάνγκ (Λιανγιουάν)

**Η πόλη Μεϊτζιάνγκ** (απλοποιημένα Κινέζικα: 湄江镇湄江鎮, παραδοσιακά Κινέζικα: 湄江镇湄江鎮) είναι μια αστική πόλη στο Λιανγιουάν, στην πόλη Λουντί, στο Χουνάν της λαϊκής Δημοκρατίας της Κίνας.

## Διοικητική διαίρεση
Η πόλη διαιρείται σε 45 χωριά και 1 κοινότητα, τους ακόλουθους τομείς: Κοινότητα Λισάν, Χωριό Σιτζίου, Χωριό Χεπίνγκ, Χωριό Σιαοτζία, Χωριό Σιανφένγκ, Χωριό Ζενγκί, Χωριό Παϊμέν, Χωριό Λισάν, Χωριό Σινίου, Χωριό Γιλίνγκ, Χωριό Μπαϊσί, Χωριό Ζενζού, Χωριό Τσανγκιάο, Χωριό Λονγκτάνγκ, Χωριό Σιφάνγκ, Χωριό Ντονγκτίνγκ, Χωριό Σουτζία, Χωριό Γιουαντζία, Χωριό Μεϊτζιάνγκ, Χωριό Σαϊχάι, Χωριό Γιουανλί, Χωριό Γουτζία, Χωριό Χουσί, Χωριό Μεϊτάνγκ, Χωριό Σιαντόου, Χωριό Σιτάο, Χωριό Τσανγκτσούν, Χωριό Σιανγκλάν, Χωριό Παομά, Χωριό Χαοζί, Χωριό Χουανγκλούο, Χωριό Ζουγιάν, Χωριό Λονγκουάν, Χωριό Σενκένγκ, Χωριό Τάνμου, Χωριό Νανζού, Χωριό Τουολίν, Χωριό Φένγκτζια, Χωριό Γιαντάνγκ, Χωριό Ζαϊμπέι, Χωριό Γιατιάν, Χωριό Ταοσί, Χωριό Σιουτζία, Χωριό Γουανγκτζιάνγκ, Χωριό Σιντζιάνγκ και χωριό Μαφανγκσί. (κινέζικα: 栗山社区、思久村、和平村、肖家村、仙峰村、正旗村、排门村、栗山村、石牛村、衣岭村、白石村、珍珠村、长桥村、龙塘村、四房村、洞庭村、苏家村、袁家村、湄江村、塞海村、远利村、吴家村、后溪村、湄塘村、枧头村、石陶村、长春村、香兰村、跑马村、蒿子村、黄罗村、朱岩村、龙泉村、深坑村、檀木村、楠竹村、托林村、凤家村、滟塘村、寨背村、湴田村、桃溪村、秀加村、王江村、新江村、马方溪村).
Κατηγορία:Πόλεις της Κίνας